title: Provedbena uredba Komisije (EU) 2019/618 оd 15. travnja 2019. o izmjeni Uredbe (EZ) br. 474/2006 u pogledu popisa zračnih prijevoznika za koje vrijedi zabrana letenja u Uniji ili za koje vrijede ograničenja letenja unutar Unije (Tekst značajan za EGP.)

text:
                  17.4.2019

                  HR

                  Službeni list Europske unije

                  L 106/1

         PROVEDBENA UREDBA KOMISIJE (EU) 2019/618
         оd 15. travnja 2019.
         o izmjeni Uredbe (EZ) br. 474/2006 u pogledu popisa zračnih prijevoznika za koje vrijedi zabrana letenja u Uniji ili za koje vrijede ograničenja letenja unutar Unije
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 2111/2005 Europskog parlamenta i Vijeća od 14. prosinca 2005. o uspostavi liste Zajednice koja sadrži zračne prijevoznike na koje se primjenjuje zabrana letenja unutar Zajednice, o informiranju putnika u zračnom prometu o identitetu zračnog prijevoznika koji obavlja let i stavljanju izvan snage članka 9. Direktive 2004/36/EZ (1), a posebno njezin članak 4. stavak 2.,
         budući da:

                     (1)

                     Uredbom Komisije (EZ) br. 474/2006 (2) utvrđen je popis zračnih prijevoznika na koje se primjenjuje zabrana letenja unutar Unije.

                     (2)

                     Na temelju članka 4. stavka 3. Uredbe (EZ) br. 2111/2005 (3) određene države članice i Agencija Europske unije za sigurnost zračnog prometa („EASA”) dostavile su Komisiji informacije koje su relevantne za ažuriranje tog popisa. Treće zemlje i međunarodne organizacije također su dostavile relevantne informacije. Popis bi trebalo ažurirati na temelju tih informacija.

                     (3)

                     Komisija je izravno ili putem tijela nadležnih za njihov regulatorni nadzor obavijestila sve predmetne zračne prijevoznike o bitnim činjenicama i razmatranjima koji čine osnovu za donošenje odluke da se za njih uvede zabrana letenja u Uniji ili izmijene uvjeti zabrane letenja koja je uvedena za zračnog prijevoznika s popisa iz priloga A i B Uredbi (EZ) br. 474/2006.

                     (4)

                     Komisija je zračnim prijevoznicima na koje se to odnosi dala mogućnost uvida u dokumente koje su dostavile države članice, kao i mogućnost da podnesu pisane primjedbe i daju usmeni podnesak Komisiji i Odboru osnovanom Uredbom (EZ) br. 2111/2005 („Odbor za sigurnost zračnog prometa”).

                     (5)

                     Komisija je u okviru Uredbe (EZ) br. 2111/2005 i Uredbe Komisije (EZ) br. 473/2006 (4) obavijestila Odbor za sigurnost zračnog prometa o zajedničkim savjetovanjima koja su u tijeku s nadležnim tijelima i zračnim prijevoznicima iz Angole, Bjelarusa, Dominikanske Republike, Gabona, Indonezije, Moldove, Nepala, Rusije i Venezuele. Komisija je obavijestila Odbor za sigurnost zračnog prometa i o stanju sigurnosti zračnog prometa u Ekvatorskoj Gvineji, Iranu, Kazahstanu, Libiji, Tajlandu, Turkmenistanu i Zambiji.

                     (6)

                     EASA je obavijestila Komisiju i Odbor za sigurnost zračnog prometa i o rezultatima analize inspekcijskih pregleda na stajanci obavljenih na temelju programa ocjenjivanja sigurnosti stranih zrakoplova („program SAFA”) u skladu s Uredbom Komisije (EU) br. 965/2012 (5).

                     (7)

                     Osim toga, EASA je obavijestila Komisiju i Odbor za sigurnost zračnog prometa o projektima tehničke pomoći koji se provode u trećim zemljama obuhvaćenima zabranom letenja u skladu s Uredbom (EZ) br. 474/2006. EASA je dostavila informacije o planovima i zahtjevima za dodatnu tehničku pomoć i suradnju radi poboljšanja administrativnih i tehničkih mogućnosti tijela nadležnih za civilno zrakoplovstvo u trećim zemljama u cilju uklanjanja neusklađenosti s primjenjivim međunarodnim standardima sigurnosti u području civilnog zrakoplovstva. Države članice pozvane su da u koordinaciji s Komisijom i EASA-om na bilateralnoj osnovi odgovore na te zahtjeve. Komisija je u tom pogledu ponovno naglasila korist od dostavljanja informacija međunarodnoj zrakoplovnoj zajednici – posebno putem baze podataka mreže za pružanje pomoći u pitanjima sigurnosti kojom upravlja Međunarodna organizacija civilnog zrakoplovstva (ICAO) – o tehničkoj pomoći trećim zemljama koju pružaju Unija i države članice radi poboljšanja sigurnosti zračnog prometa u cijelom svijetu.

                     (8)

                     Eurocontrol je Komisiji i Odboru za sigurnost zračnog prometa dostavio ažurirane podatke o statusu funkcije za uzbunjivanje programa SAFA i prijevoznika iz treće zemlje („TCO”) te najnovije statističke podatke koji se odnose na poruke upozorenja o zračnim prijevoznicima na koje se primjenjuje zabrana.

            Zračni prijevoznici iz Unije

                     (9)

                     Nakon EASA-ine analize informacija dobivenih inspekcijskim pregledima na stajanci zrakoplova zračnih prijevoznika iz Unije i inspekcijskim pregledima obavljenima radi provjere usklađenosti sa standardima koje je provela EASA, kao i posebnim inspekcijskim pregledima i nadzorima koje su provela nacionalna tijela nadležna za zrakoplovstvo, nekoliko država članica poduzelo je određene provedbene mjere te o njima obavijestilo Komisiju i Odbor za sigurnost zračnog prometa. Bugarska je Komisiju i Odbor za sigurnost zračnog prometa obavijestila o mjerama koje je poduzela u vezi sa zračnim prijevoznicima certificiranima u Bugarskoj.

                     (10)

                     Države članice ponovno su potvrdile da su spremne poduzeti potrebne mjere ako relevantne sigurnosne informacije upućuju na to da postoje neposredni sigurnosni rizici zbog nepoštovanja relevantnih standarda sigurnosti za koje su odgovorni zračni prijevoznici iz Unije.

            Zračni prijevoznici iz Angole

                     (11)

                     Zračni prijevoznici certificirani u Angoli, osim prijevoznika TAAG Angola Airlines („TAAG”) koji je naveden u Prilogu B Uredbi (EZ) br. 474/2006, kako je izmijenjena Uredbom Komisije (EU) br. 619/2009 (6), trenutačno su navedeni u Prilogu A Uredbi (EZ) br. 474/2006, kako je izmijenjena Uredbom Komisije (EU) br. 1131/2008 (7), te se na njih primjenjuje potpuna zabrana.

                     (12)

                     Stručnjaci iz Komisije, EASA-e i država članica proveli su od 10. do 14. prosinca 2018. Unijinu sigurnosnu ocjenu na terenu u Angoli u uredima nadležnog tijela Instituto Nacional da Aviação Civil („INAVIC”) i triju zračnih prijevoznika certificiranih u Angoli, odnosno TAAG, Sonair i Heli Malongo.

                     (13)

                     U INAVIC-ovu pristupu sigurnosti zračnog prometa nedostaju moderne tehnike za njezino upravljanje. Međutim, Angola je postigla vidljiv napredak od posljednje Unijine sigurnosne ocjene na terenu u lipnju 2009. Angola je ažurirala zakonodavni okvir za sigurnost zračnog prometa i izradila nove tehničke propise pod nazivom „Normativas Técnicas Aeronáuticas” („NTA”). NTA-i obuhvaćaju gotovo sve priloge ICAO-a, osim priloga 19. INAVIC radi na daljnjoj reviziji NTA-a. Razvio je i interno odobrio skup postupaka kojima se obuhvaćaju obveze nadzora zračnog prometa. Međutim, još uvijek postoje određeni nedostaci u internim postupcima, kontroli dokumenata, dosljednom bilježenju spisa i osposobljavanju inspektora. Kako bi se ti nedostaci uklonili, trenutačno rukovodstvo INAVIC-a jasno je izrazilo želju za poboljšanjem sposobnosti i učinkovitosti INAVIC-a u svakodnevnom radu. INAVIC bi trebao vršiti funkciju upravljanja kvalitetom.

                     (14)

                     Unijina ocjena na terenu rezultirala je s 15 primjedbi na aktivnosti nadzora INAVIC-a. Zaključeno je i da su, iako je INAVIC razvio određene sposobnosti za nadzor zrakoplovnih djelatnosti u Angoli, neophodna daljnja poboljšanja kako bi INAVIC mogao ukloniti nastale sigurnosne nedostatke.

                     (15)

                        TAAG je nacionalni zračni prijevoznik Angole. TAAG je uspostavio čvrst sustav upravljanja sigurnošću koji dobro funkcionira i koji generira korisne podatke za zračnog prijevoznika. Više rukovodstvo poduzeća dobro razumije te sustave i koristi ih kako bi utvrdilo rizike i poduzelo odgovarajuće mjere za ublažavanje najvećih rizika na prihvatljivu razinu. Sustav upravljanja kvalitetom stabilan je i funkcionalan.

                     (16)

                        TAAG je sastavio potrebne priručnike, kao što su (među ostalim) priručnik za kontrolu održavanja, priručnik za postupak održavanja, priručnik o standardnim vrijednostima za operacije produženog doleta s dvomotornim zrakoplovima i priručnik o minimumu smanjenog vertikalnog razdvajanja, u kojima se primjenjuju politike i detaljno opisuju povezani postupci koje je odobrio INAVIC. Certificirano osoblje odgovarajuće je osposobljeno za tipove zrakoplova kojima upravlja. Općenito, TAAG ima stručnu posadu i osoblje s funkcionalnim sustavima za upravljanje različitim operacijama. Uprava prima informacije i analize sigurnosti i kakvoće, djeluje u skladu s njima, objavljuje te informacije i poduzima mjere putem internih publikacija, u elektroničkom ili drugom obliku. Posljednji objavljeni rezultati revizije operativne sigurnosti IATA-e (IOSA) pokazuju stopu usklađenosti od 99,3 %.

                     (17)

                     Prijevoznik SonAir ima operativan sustav upravljanja sigurnošću i sustav upravljanja kvalitetom, ali su u okviru Unijine sigurnosne ocjene na terenu utvrđeni ozbiljni nedostaci koji zahtijevaju hitna poboljšanja. SonAir ne provodi sve aktivnosti u skladu sa zahtjevima iz priručnika za upravljanje sigurnošću, osposobljavanje o sigurnosti ne provodi se u potpunosti, upravljanje promjenama izvršeno je tek površno, a prošle godine nisu provedene sigurnosne revizije. U pogledu sustava upravljanja kvalitetom zračni prijevoznik nije mogao dokazati da su provedene sve revizije u okviru godišnjeg programa revizije. Nadalje, u okviru Unijine sigurnosne ocjene na terenu zaključeno je da se administrativnim sustavom kontrole nalaza nije ispravno upravljalo. U području letačkih operacija SonAir uzima u obzir sve zahtjeve prilikom izrade popisa posade. Međutim, s obzirom na utvrđene nedosljednosti u nekima od zapisa o osposobljavanju u uzorku, SonAir bi trebao poduzeti odgovarajuće mjere kako bi se osiguralo da se postupci definiraju i dosljedno primjenjuju.

                     (18)

                     Prijevoznik Heli Malongo upravlja cjelovitim i integriranim sustavom za praćenje sukladnosti utemeljenom na informatičkim tehnologijama, sustavom upravljanja sigurnošću i praćenjem podataka o letu. Interakcija između tih sustava je funkcionalna. Trenutačno odobreni operativni priručnici odražavaju izvršene operacije i u skladu su s primjenjivim propisima u Angoli. Heli Malongo je razvio i proveo funkcionalan i pouzdan sustav osiguranja kvalitete za održavanje. INAVIC je odobrio priručnik za kontrolu održavanja i priručnik za postupak održavanja koje je sastavio Heli Malongo i koji se temelje na preporukama od proizvođača zrakoplova. Objekti su prikladni i dobro organizirani s namjenskim kontroliranim područjima za skladištenje i alate, uključujući umjerene alate. Inženjeri za održavanje odgovarajuće su osposobljeni na vrstama zrakoplova kojima upravljaju i imaju pristup potrebnim uputama za kontinuiranu plovidbenost.

                     (19)

                     Komisija i Odbor za sigurnost zračnog prometa saslušali su 3. travnja 2019. INAVIC i zračne prijevoznike TAAG i Heli Malongo. INAVIC je predstavio mjere poduzete nakon Unijine sigurnosne ocjene na terenu, uključujući promjene u zakonodavnom okviru Angole. U ožujku 2019. odobren je novi Zakon o civilnom zrakoplovstvu te će se na temelju tog zakona INAVIC priznavati kao administrativno i financijski autonomno tijelo. INAVIC je obavijestio Komisiju i Odbor za sigurnost zračnog prometa o odlučnosti da poboljša učinkovitu provedbu međunarodnih standarda sigurnosti na razinu veću od 60 % te će u tu svrhu primiti vanjsku tehničku pomoć. Osim toga, INAVIC do kraja 2019. namjerava razviti i provoditi funkciju osiguravanja kvalitete i integriranu metodologiju kako bi se omogućila ujednačenost i zajednički elektronički pristup njegovoj cjelokupnoj tehničkoj dokumentaciji.

                     (20)

                     INAVIC je postigao napredak u provedbi međunarodnih standarda sigurnosti. Komisija pozdravlja poduzeta nastojanja te potiče angolske vlasti i INAVIC da s njima nastave. Međutim, iz trenutačno se dostupnih dokaza, posebno iz Unijine sigurnosne ocjene na terenu, ne može zaključiti da je ostvareni napredak dovoljno velik da se iz Priloga A Uredbi (EZ) br. 474/2006 uklone svi zračni prijevoznici registrirani u Angoli koje nadzire INAVIC. INAVIC bi svakako trebao dodatno poboljšati svoj sustav nadzora sigurnosti kao i osposobljavanje i standardizaciju načina rada svojih inspektora.

                     (21)

                     Tijekom saslušanja TAAG i Heli Malongo predstavili su svoje planove korektivnih mjera u kojima se hvataju ukoštac s primjedbama i preporukama iz Unijine sigurnosne ocjene na terenu. Dio korektivnih mjera opisanih u tim planovima već je proveden. Tijekom saslušanja oba su zračna prijevoznika tvrdila da su uspostavili stabilne i funkcionalne sustave za upravljanje raznim operacijama.

                     (22)

                     Komisija zaključuje da su TAAG i Heli Malongo u stanju jamčiti za sigurno obavljanje svojih operacija. Komisija smatra da postoji dovoljno dokaza da oba prijevoznika poštuju primjenjive angolske propise i međunarodne standarde sigurnosti. U pogledu TAAG-a EASA je potvrdila da s obzirom na TCO i SAFA-u taj zračni prijevoznik trenutačno ne izaziva posebnu zabrinutost u pogledu sigurnosti.

                     (23)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija zaključuje da bi prijevoznika Heli Malongo trebalo ukloniti iz Priloga A Uredbi (EZ) br. 474/2006, a prijevoznika TAAG Angola iz Priloga B Uredbi (EZ) br. 474/2006. Stoga bi trebalo izmijeniti popis zračnih prijevoznika na koje se primjenjuje zabrana letenja unutar Unije utvrđen u Prilogu A i Prilogu B Uredbi (EZ) br. 474/2006.

                     (24)

                     Države članice trebale bi nastaviti provjeravati poštuje li Angola relevantne međunarodne standarde sigurnosti određivanjem zračnih prijevoznika certificiranih u Angoli kao prioriteta za inspekcijske preglede na stajanci u skladu s Uredbom (EU) br. 965/2012.

                     (25)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Bjelarusa

                     (26)

                     Nakon što je EASA tijekom postupka izdavanja odobrenja TCO utvrdila sigurnosne nedostatke, Komisija je 17. rujna 2018. započela savjetovanje s Odjelom za civilno zrakoplovstvo Bjelarusa („AD-BLR”) u skladu s člankom 3. stavkom 2. Uredbe (EZ) br. 473/2006.

                     (27)

                     Stručnjaci iz Komisije, EASA-e i država članica proveli su od 11. do 15. ožujka 2019. Unijinu sigurnosnu ocjenu na terenu u Bjelarusu u uredima AD-BLR-a i u uredima niza zračnih prijevoznika certificiranih u Bjelarusu, odnosno Belavia Belarusian Airlines („Belavia”), Rubystar Airways i Transaviaexport Airlines.

                     (28)

                     Tijekom Unijine sigurnosne ocjene na terenu AD-BLR dostavio je dokaze o znatnim promjenama u svojem funkcioniranju, uključujući donošenje novih naloga, novih internih priručnika i kontrolnih popisa, uspostavu posebnog inspektorata u Ministarstvu prometa odgovornog za zrakoplovni sektor te za zapošljavanje novih inspektora. Te su mjere pokrenute u lipnju 2018. izmjenom Zakonika o zračnom prijevozu, a ta su se nastojanja intenzivirala nakon pokretanja savjetovanja između Komisije i AD-BLR-a 17. rujna 2018. AD-BLR je 2018. započeo i ponovnu certifikaciju svih zračnih prijevoznika certificiranih u Bjelarusu. U vrijeme Unijine sigurnosne ocjene na terenu AD-BLR već je dovršio ponovnu certifikaciju dvaju zračnih prijevoznika. To je bilo važno za poboljšanje usklađenosti s međunarodnim sigurnosnim zahtjevima.

                     (29)

                     Dok je 2018. razmjena informacija bila teška, tijekom Unijine sigurnosne ocjene na terenu došlo je do poboljšanja protoka informacija. Međutim, rezultati Unijine sigurnosne ocjene na terenu pokazuju potrebu za definiranjem i provedbom sveobuhvatnog plana s kontrolom procesa i pomnim praćenjem kako bi se osigurala točna identifikacija i ublažavanje sigurnosnih rizika. AD-BLR je tijekom Unijine sigurnosne ocjene na terenu dostavio dokaze o svojem godišnjem programu nadzora zračnih prijevoznika certificiranih u Bjelarusu. Iako se u trenutku ocjenjivanja nalazio u postupku zapošljavanja potrebnog kvalificiranog osoblja, AD-BLR nije imao dovoljno osoblja za provođenje svih potrebnih nadzornih aktivnosti. Također je primijećeno da bi se učinkovitost tih nadzornih aktivnosti mogla dodatno poboljšati kad bi se više temeljila na rezultatima procjene sigurnosnog rizika.

                     (30)

                     Ocjena triju navedenih zračnih prijevoznika bila je usmjerena na provjeru sposobnosti AD-BLR-a da osigura da se operacije zračnih prijevoznika certificiranih u Bjelarusu provode u skladu s međunarodnim standardima sigurnosti. U okviru Unijine sigurnosne ocjene na terenu zaključeno je da bi bilo potrebno ostvariti poboljšanja, posebno u pogledu aktivnosti nadzora zračnih prijevoznika certificiranih u Bjelarusu. Bez obzira na to, nije utvrđen neposredni sigurnosni rizik zbog kojeg bi bile potrebne dodatne mjere uz one koje je EASA već poduzela za vrijeme postupka izdavanja odobrenja TCO.

                     (31)

                     Komisija i Odbor za sigurnost zračnog prometa saslušali su AD-BLR 3. travnja 2018. Jednočlano izaslanstvo AD-BLR-a izvijestilo je o nizu mjera koje su poduzete kako bi se dodatno poboljšala sigurnost zračnog prometa u Bjelarusu, posebno zapošljavanje i osposobljavanje osoblja, revizija propisa i postupaka u zrakoplovstvu te uvođenje novih digitalnih tehnologija za potporu nadzornim aktivnostima. Iako je dio dostavljenih informacija Odboru za sigurnost zračnog prometa bio koristan, AD-BLR nije uvijek uspio pružiti precizne odgovore na njegova pitanja.

                     (32)

                     Na temelju dostupnih informacija, uključujući rezultate Unijine sigurnosne ocjene na terenu iz ožujka 2019. te plan korektivnih mjera dostavljen 29. ožujka 2019., Komisija smatra da je AD-BLR od lipnja 2018. ostvario napredak u provedbi međunarodnih standarda sigurnosti. Međutim, AD-BLR bi još trebao osigurati odgovarajuća sredstva za svoje aktivnosti nadzora sigurnosti. Osim toga, Komisija smatra da bi trebalo izbjeći svaku međusobnu povezanost političkih razmatranja i sigurnosnih razmatranja.

                     (33)

                     Iako dokazi upućuju na to da mjere koje je proveo AD-BLR već doprinose jačanju njegovih kapaciteta za nadzor zrakoplovnih aktivnosti u Bjelarusu, trebalo bi dodatno poboljšati njegovu sposobnost da osigura da se operacije zračnih prijevoznika certificiranih u Bjelarusu provode u skladu s međunarodnim standardima sigurnosti. U skladu sa zajedničkim kriterijima utvrđenima u Prilogu Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Bjelarusa.

                     (34)

                     Države članice trebale bi nastaviti provjeravati poštuje li Bjelarus relevantne međunarodne standarde sigurnosti određivanjem zračnih prijevoznika certificiranih u Bjelarusu kao prioriteta za inspekcijske preglede na stajanci u skladu s Uredbom (EU) br. 965/2012.

                     (35)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Dominikanske Republike

                     (36)

                     Zračni prijevoznici iz Dominikanske Republike nikad nisu bili uvršteni u Prilog A Uredbi (EZ) br. 474/2006. EASA je 20. ožujka 2019. obavijestila Komisiju o sigurnosnim nedostacima koji su utvrđeni u okviru postupka izdavanja odobrenja TCO. Pet zračnih prijevoznika koje je certificiralo tijelo Instituto Dominiciano de Aviación Civil („IDAC”) podnijelo je zahtjev za izdavanje odobrenja TCO, ali su samo dva prijevoznika, Helidosa Aviation Group, S.A. i Servicios Aéreos Profesionales, S.A., dobila navedena odobrenja. EASA je 15. ožujka 2019. suspendirala odobrenje za Servicios Aéreos Profesionales, S.A. iz sigurnosnih razloga. Zračni prijevoznici Dominican Wings, S.A. i Sky High Aviation Services, S.R.L. povukli su svoje zahtjeve tijekom početne ocjene koju je provela EASA. Zračni prijevoznik Air Century, S.A. povukao je svoj prvi zahtjev iz 2017. jer nije dokazao usklađenost s primjenjivim standardima sigurnosti te je 2018. ponovno podnio zahtjev.

                     (37)

                     Rezultati analize inspekcijskih pregleda na stajanci obavljenih u okviru programa SAFA pokazuju da je SAFA omjer zračnih prijevoznika koje je certificirao IDAC iznad svjetskog prosjeka. Ponovno pojavljivanje određenih nalaza SAFA-e pokazuje da postoji nedostatak odgovarajuće kulture sigurnosti. Međutim, ukupan je broj inspekcija u okviru programa SAFA ograničen. Komisija je odlučila započeti savjetovanja s IDAC-om u skladu s člankom 3. stavkom 2. Uredbe (EZ) br. 473/2006.

                     (38)

                     U skladu sa zajedničkim kriterijima utvrđenima u Prilogu Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Dominikanske Republike.

                     (39)

                     Države članice trebaju nastaviti provjeravati poštuju li se relevantni standardi sigurnosti određivanjem zračnih prijevoznika certificiranih u Dominikanskoj Republici kao prioriteta za inspekcijske preglede na stajanci u skladu s Uredbom (EU) br. 965/2012.

                     (40)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Gabona

                     (41)

                     Nastavljena su savjetovanja Komisije s nadležnim tijelom Gabona, Agence Nationale de l'Aviation Civile („ANAC”), radi praćenja njegova napretka u osiguravanju da sustav nadzora sigurnosti u zračnom prometu bude u skladu s međunarodnim standardima sigurnosti. U tom je kontekstu ANAC obavijestio Komisiju o mjerama poduzetima za jačanje provedbe ključnih elemenata, kao i o preliminarnim rezultatima koordinirane validacijske misije ICAO-a („ICVM”) koja je provedena od 29. siječnja do 6. veljače 2019.

                     (42)

                     Na temelju dostavljenih informacija Komisija ne može u potpunosti utvrditi sposobnost ANAC-a da osigura da se operacije zračnih prijevoznika certificiranih u Gabonu provode u skladu s međunarodnim standardima sigurnosti. Kao posljedica toga, trebalo bi zatražiti dodatne informacije i organizirati tehnički sastanak radi rasprave o stanju nadzora sigurnosti u Gabonu.

                     (43)

                     Nadležna tijela Gabona su 2. travnja 2019. dostavila Komisiji dokaze da zračni prijevoznici Afric Aviation, Allegiance Air Tourist, Sky Gabon i Nouvelle Air Affaires Gabon više ne posjeduju važeću svjedodžbu zračnog prijevoznika („AOC”). Stoga bi te zračne prijevoznike trebalo ukloniti s popisa zračnih prijevoznika na koje se primjenjuje zabrana letenja unutar Unije.

                     (44)

                     U skladu sa zajedničkim kriterijima utvrđenima u Prilogu Uredbi (EZ) br. 2111/2005 Komisija smatra da bi popis zračnih prijevoznika na koje se primjenjuje zabrana letenja unutar Unije trebalo izmijeniti uklanjanjem zračnih prijevoznika Afric Aviation, Allegiance Air Tourist i Sky Gabon iz Priloga A Uredbi (EZ) br. 474/2006 te uklanjanjem zračnog prijevoznika Nouvelle Air Affaires Gabon iz Priloga B Uredbi (EZ) br. 474/2006.

            Zračni prijevoznici iz Indonezije

                     (45)

                     Svi prijevoznici iz Indonezije uklonjeni su u lipnju 2018. iz Priloga A Uredbi (EZ) br. 474/2006, kako je izmijenjena Uredbom Komisije (EU) 2018/871 (8). Radi daljnjeg praćenja sustava nadzora sigurnosti u Indoneziji nastavljene su konzultacije između Komisije i Glavne uprave za civilno zrakoplovstvo Indonezije („indonezijski DGCA”) u skladu s člankom 3. stavkom 2. Uredbe (EZ) br. 473/2006. U tom je kontekstu indonezijski DGCA u dopisu od 28. veljače 2019. dostavio dodatne informacije i ažurirane podatke o aktivnostima nadzora sigurnosti za razdoblje od rujna 2018. do veljače 2019. Te su informacije uključivale popis zračnih prijevoznika certificiranih u Indoneziji, registrirane zrakoplove, aktivnosti nadzora sigurnosti, mjere provedbe koje je poduzeo indonezijski DGCA i ažurirani status njegovih planova korektivnih mjera („CAP-i”) kao rezultat Unijine sigurnosne ocjene na terenu iz ožujka 2018. Indonezijski DGCA dostavio je i ažurirane podatke o provedbi akcijskog plana za navigaciju temeljenu na performansama („PBN”) i o tehničkoj pomoći koju je primio.

                     (46)

                     Elektroničkom poštom od 16. siječnja indonezijski DGCA obavijestio je o postupku unutarnje reorganizacije kojom nastoji uskladiti svoje postupke sa standardima i preporučenim praksama ICAO-a. Indonezijski DGCA redovno je obavješćivao Komisiju i o ozbiljnim incidentima koji uključuju indonezijske zračne prijevoznike.

                     (47)

                     U pogledu popisa zračnih prijevoznika, zrakoplova i aktivnosti nadzora, indonezijski DGCA izdao je jednu novu svjedodžbu AOC za Part-121 i jednu novu svjedodžbu AOC za Part-135. Kad je riječ o poduzetim izvršnim mjerama, indonezijski DGCA privremeno je suspendirao jednu svjedodžbu AOC za Part-121, oduzeo jedan certifikat o potvrđivanju, suspendirao jednu dozvolu pilota i uveo tri administrativne sankcije nositeljima svjedodžbe AOC za Part-135. Indonezijski DGCA je, kao odgovor na probleme utvrđene tijekom Unijine sigurnosne ocjene na terenu u ožujku 2018., pojačao nadzor nad medicinskim dijelom postupka izdavanja dozvola te je suspendirao sedam nositelja dozvola zrakoplovno-medicinskog ispitivača.

                     (48)

                     Na temelju preporuke o provedbi PBN-a, Indonezija planira da će do kraja 2019. uvesti postupke PBN-a na 19 od 27 međunarodnih zračnih luka. Provedba PBN-a u lokalnim i udaljenim zračnim lukama je u tijeku, ali ne istim tempom.

                     (49)

                     Indonezijski DGCA obavijestio je službe Komisije i o statusu korektivnih mjera poduzetih nakon koordinirane validacijske misije ICAO-a provedene 2017. ICAO je 25. srpnja 2018. preispitao plan korektivnih mjera u području plovidbenosti. Sve je korektivne mjere djelomično ili u cijelosti prihvatio.

                     (50)

                     Komisija je pregledala informacije i dopisom od 6. ožujka 2019. zatražila dodatne informacije, točnije o broju internih postupaka indonezijskog DGCA-a koji se još trebaju dovršiti, o rokovima za jednog od zračnih prijevoznika koji nisu bili ispoštovani te o nedavnom spajanju prijevoznika Garuda Indonesia i Sriwijaya. Indonezijski DGCA je 20. ožujka 2019. poslao tražene podatke. Nakon dodatnog ispitivanja Komisija smatra da je većina objašnjenja za plan korektivnih mjera, ozbiljne incidente i izvršne mjere prikladna. Zbog toga je većina nalaza iz plana korektivnih mjera zaključena te su prihvaćeni predloženi novi datumi za zaključenje.

                     (51)

                     Nakon nesreće sa smrtnim ishodom leta JT610 prijevoznika Lion Air29. listopada 2018. indonezijski DGCA nastavlja pružati informacije o poduzetim mjerama. Uslijed nesreće leta ET302 prijevoznika Ethiopian Airlines10. ožujka 2019. indonezijski DGCA obavijestio je Komisiju o svojoj odluci da kao mjeru opreza prizemlji flotu zrakoplova tipa Boeing 737 MAX kojom upravljaju prijevoznici Lion Air i Garuda Indonesia.

                     (52)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija stoga smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Indonezije.

                     (53)

                     Države članice trebale bi nastaviti provjeravati poštuje li Indonezija relevantne međunarodne standarde sigurnosti određivanjem zračnih prijevoznika certificiranih u Indoneziji kao prioriteta za inspekcijske preglede na stajanci u skladu s Uredbom (EU) br. 965/2012.

                     (54)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Moldove

                     (55)

                     Komisija je u rujnu 2018. obavijestila tijelo za civilno zrakoplovstvo Moldove („CAAM”) o određenim sigurnosnim nedostacima povezanima sa zračnim prijevoznicima koje je CAAM certificirao. Istodobno je obavijestila CAAM o pokretanju savjetovanja u skladu s člankom 3. stavkom 2. Uredbe (EZ) br. 473/2006.

                     (56)

                     Stručnjaci iz Komisije, EASA-e i država članica proveli su od 11. do 15. veljače 2019. Unijinu sigurnosnu ocjenu na terenu u Moldovi u uredima CAAM-a i u uredima niza zračnih prijevoznika certificiranih u Moldovi, odnosno Air Moldova, Fly Pro i Terra Avia.

                     (57)

                     Iz izvješća stručnjaka proizlazi da u CAAM-ovu pristupu sigurnosti zračnog prometa nedostaju moderne tehnike za njezino upravljanje. Zakonodavni okvir trebalo bi ažurirati jer nisu sve izmjene priloga ICAO-a integrirane u moldavske propise. CAAM trenutačno radi na provedbi propisa Unije u skladu sa sporazumom o zajedničkom zračnom prostoru koji su Unija i njezine države članice potpisale s Republikom Moldovom 2012.

                     (58)

                     CAAM ne provodi stabilne unutarnje mehanizme i postupke za prijenos postojećeg pravnog i tehničkog okvira u rutinske aktivnosti organizacije. Stoga bi trebao poboljšati svoju funkciju upravljanja kvalitetom. Odjel CAAM-a za letačke operacije uspostavio je unutarnje procese i postupke koji se, međutim, ne poštuju. U okviru Unijine sigurnosne ocjene na terenu utvrđena su područja za poboljšanje, posebno potreba za strogim pridržavanjem postupka certificiranja, potreba za boljom sljedivošću pregleda i odobrenja priručnika te potreba za jačanjem obveza nadzora odjela za letačke operacije. U području aktivnosti izdavanja dozvola CAAM nije uspostavio sustav za nadzor nad delegiranim teoretskim znanjem i praktičnim ispitivanjima. Osim toga, trebalo bi poboljšati vođenje evidencije, posebno kako bi se osigurala sljedivost nadzornih aktivnosti.

                     (59)

                     Programi osposobljavanja koje je razvio odjel CAAM-a za plovidbenost nisu u skladu s utvrđenim povezanim postupcima i nisu dovoljni za održavanje potrebne razine znanja, vještina, kompetencija i kvalifikacija osoblja za plovidbenost. Trebalo bi pojačati revizije ili inspekcije koje provodi odjel CAAM-a za plovidbenost jer je Unijina sigurnosna ocjena na terenu otkrila probleme s moldavskim zračnim prijevoznicima koji su trebali biti utvrđeni u okviru nadzornih revizija koje provodi sam CAAM.

                     (60)

                        Air Moldova, najveći zračni prijevoznik iz Moldove, uspostavio je čvrst sustav upravljanja sigurnošću koji dobro funkcionira i koji generira korisne podatke za zračnog prijevoznika. Sustav upravljanja kvalitetom stabilan je i funkcionalan te su potrebna tek mala poboljšanja. Više rukovodstvo poduzeća dobro razumije te sustave i koristi ih kako bi utvrdilo rizike i poduzelo odgovarajuće mjere za ublažavanje najvećih rizika. Operacije zračnog prijevoznika podržavaju kvalificirani tehničari i linijske postaje s mogućnošću održavanja. Organizacija je pokazala pouzdan i strukturiran sustav za kontrolu različitih aspekata kontinuirane plovidbenosti. Air Moldova je sastavio potrebne priručnike koji sadržavaju politike i detaljne opise povezanih postupaka koje je odobrio CAAM. Certificirano osoblje odgovarajuće je osposobljeno za tipove zrakoplova kojima upravlja. U okviru Unijine sigurnosne ocjene na terenu nisu utvrđeni znatni nedostaci.

                     (61)

                        Fly Pro teretni je zračni prijevoznik s uspostavljenim sustavom upravljanja sigurnošću i sustavom upravljanja kvalitetom. U okviru Unijine sigurnosne ocjene na terenu utvrđeni su određeni nedostaci koji zahtijevaju poboljšanja. Priručnik o upravljanju sigurnošću prijevoznika Fly Pro trebalo bi ažurirati u skladu s moldavskim zakonodavstvom i međunarodnim standardima sigurnosti. U pogledu sustava upravljanja kvalitetom zračni prijevoznik nije mogao dokazati da su provedene sve revizije u okviru godišnjeg programa revizije. Nadalje, administrativni sustav za kontrolu nalaza nije pravilno funkcionirao. Fly Pro je sastavio priručnik za operacije, ali u postojećoj verziji tog priručnika ne odražavaju se odobrene operacije i odobrenja. Program održavanja nije ažuriran jer su sve nove inspekcije uvedene posljednjim izvješćem Odbora za pregled održavanja koje je izdala organizacija odgovorna za projekt tipa bile unesene s krivim intervalom. Ocjena prijevoznika Fly Pro pokazala je funkcionalne probleme u vezi s upravljanjem operativnim nadzorom, osposobljavanjem i vođenjem evidencije, pri čemu nedostatke nije bilo moguće utvrditi sustavom upravljanja kvalitetom.

                     (62)

                        Terra Avia privatni je zračni prijevoznik iz Moldove čija se operativna baza nalazi u međunarodnoj zračnoj luci Sharjah u UAE-u. Priručnik o upravljanju sigurnošću prijevoznika Terra Avia trebalo bi ažurirati u skladu s moldavskim zakonodavstvom i međunarodnim standardima sigurnosti. Osim toga, Terra Avia ne obavlja sve aktivnosti u skladu sa zahtjevima iz priručnika za upravljanje sigurnošću (vrši se površno upravljanje rizikom, promidžba sigurnosti nije u potpunosti provedena i nije provedena nikakva sigurnosna revizija). Terra Avia nije uspostavio učinkovitu operativnu kontrolu nad pokretanjem, nastavkom, preusmjeravanjem ili prekidom leta. Nadalje, program održavanja koji je zračni prijevoznik predstavio nije ažuriran. Osim toga, iako su zrakoplovi kojima upravlja Terra Avia daleko ispod iskorištenosti utvrđene za valjanost izvješća Odbora za pregled održavanja i podataka o planiranju održavanja, zračni prijevoznik nije razmotrio razvoj i provedbu programa za održavanje niskog iskorištenja. Terra Avia nije mogao pokazati kako ispunjava svoje odgovornosti u pogledu kontinuirane plovidbenosti. Nadalje, zračni prijevoznik nije mogao dokazati status usklađenosti s programom održavanja. U okviru Unijine sigurnosne ocjene na terenu utvrđeno je da su informacije o dijelovima s ograničenim vijekom trajanja bile nepotpune. Konačno, kad je riječ o programima osposobljavanja i provjere njegove letačke posade, Terra Avia nije uspio dokazati da su u okviru tečaja za konverziju i periodičnog osposobljavanja obuhvaćeni svi potrebni elementi. Terra Avia je razvio sustav za kontrolu trajanja leta, vremena na dužnosti i vremena za odmor letačkih posada i kabinskog osoblja, ali sustav nije uključivao ni jedan sustav obavješćivanja za informiranje o bilo kakvim kršenjima.

                     (63)

                     Nakon Unijine sigurnosne ocjene na terenu 2019. CAAM je proveo analizu sigurnosti i izradio nacrt plana korektivnih mjera u kojem je odgovorio na primjedbe iznesene tijekom ocjenjivanja. Komisija smatra da je analiza sveobuhvatna i da se njome utvrđuju posebni rokovi za mjere. Međutim, potrebno je uložiti znatne napore kako bi se obuhvatile sve zadaće uključene u analizu sigurnosti. Osim toga, u očekivanju učinkovite provedbe te analize sigurnosti, sigurnosni rizici utvrđeni tijekom Unijine sigurnosne ocjene na terenu 2019. i dalje se ne ublažavaju.

                     (64)

                     Komisija i Odbor za sigurnost zračnog prometa saslušali su 2. travnja 2019. CAAM i zračne prijevoznike Air Moldova, Fly One i Aerotranscargo. CAAM je predstavio svoju trenutačnu organizacijsku strukturu, uključujući detalje o radnoj snazi koja je dodijeljena odjelu za plovidbenost i odjelu za letačke operacije. CAAM je dostavio pojedinosti o mjerama koje su poduzete od zadnjeg sastanka Odbora za sigurnost zračnog prometa u studenome 2018., uključujući informacije o osposobljavanju operativnih inspektora, o postupku zapošljavanja novih inspektora te o mjerama koje su poduzete u vezi s nizom zračnih prijevoznika registriranih u Moldovi. Osim toga, CAAM je dostavio informacije o statusu i planiranju usklađivanja moldavskog zakonodavstva s regulatornim okvirom Unije i preispitivanja internih postupaka i priručnika. CAAM je predstavio sažetak korektivnih mjera poduzetih u vezi s primjedbama koje su stručnjaci iznijeli tijekom Unijine sigurnosne ocjene na terenu 2019. Osim toga, CAAM je obavijestio Komisiju da su svjedodžbe AOC prijevoznika Fly Pro i Terra Avia suspendirane.

                     (65)

                     CAAM je također obavijestio da je od početka 2019. restrukturiran u javnu ustanovu koja se financira iz državnog proračuna. Komisija smatra da bi trebalo izbjeći svaku međusobnu povezanost političkih razmatranja i sigurnosnih razmatranja. U tom pogledu CAAM će morati dokazati svoju potpunu neovisnost u postupku donošenja odluka unatoč tom novom institucijskom okviru.

                     (66)

                     U skladu sa svim dostupnim informacijama, uključujući rezultate Unijine sigurnosne ocjene na terenu i informacija pruženih na saslušanju, Komisija i Odbor za sigurnost zračnog prometa smatraju da CAAM ima tek vrlo ograničene sposobnosti za nadzor zrakoplovnih aktivnosti u Moldovi te su stoga potrebna znatna daljnja poboljšanja kako bi se uklonili utvrđeni sigurnosni nedostaci.

                     (67)

                        Air Moldova je predstavio svoj plan korektivnih mjera u kojem se hvata ukoštac s primjedbama i preporukama iz Unijine sigurnosne ocjene na terenu. Taj plan sadržava korektivne i preventivne mjere utemeljene na stabilnoj analizi temeljnih uzroka. U tom je kontekstu EASA potvrdila da s obzirom na TCO i SAFA-u taj zračni prijevoznik trenutačno ne izaziva posebnu zabrinutost u pogledu sigurnosti.

                     (68)

                        Fly One pružio je pregled poduzeća, uključujući svoju trenutačnu flotu i dostupne resurse i infrastrukturu. Opisao je svoj sustav upravljanja sigurnošću i sustav upravljanja kvalitetom kao stabilne i dobro razvijene sustave. Zračni prijevoznik koristi skup programskih alata kako bi integrirao podatke o sigurnosti, kvaliteti i upravljanju rizikom te imao djelotvoran nadzor nad svojim operacijama. U tom je kontekstu EASA potvrdila da s obzirom na TCO i SAFA-u taj zračni prijevoznik trenutačno ne izaziva posebnu zabrinutost u pogledu sigurnosti.

                     (69)

                        Aerotranscargo je predstavio strukturu i funkcioniranje svojeg sustava upravljanja kvalitetom i sustava upravljanja sigurnošću. Izvijestio je i o odlučnosti da poboljša svoje sigurnosne rezultate i kulturu sigurnosti. U tom je kontekstu EASA potvrdila da s obzirom na TCO i SAFA-u taj zračni prijevoznik trenutačno ne izaziva posebnu zabrinutost u pogledu sigurnosti.

                     (70)

                     Na temelju trenutačno dostupnih informacija, u skladu sa zajedničkim kriterijima iz Priloga Uredbi (EZ) br. 2111/2005 Komisija stoga smatra da, kad je riječ o zračnim prijevoznicima iz Moldove, u ovoj fazi ima razloga da ih se sve, uz iznimku prijevoznika Air Moldova, Fly One i Aerotranscargo, uvrsti na popis zračnih prijevoznika na koje se primjenjuje zabrana letenja unutar Unije.

                     (71)

                     Države članice trebale bi nastaviti provjeravati poštuje li Moldova relevantne međunarodne standarde sigurnosti određivanjem zračnih prijevoznika certificiranih u Moldovi kao prioriteta za inspekcijske preglede na stajanci u skladu s Uredbom (EU) br. 965/2012.

                     (72)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Nepala

                     (73)

                     Komisija je dopisom od 29. listopada 2018. zatražila od nepalskog tijela za civilno zrakoplovstvo („CAAN”) da dostavi popis dokumenata i mjera koje će poduzeti.

                     (74)

                     CAAN je dopisom od 9. prosinca 2018. dostavio svu zatraženu dokumentaciju. Komisija je zaključila da je dostavljena dokumentacija dobro strukturirana i da je njezin sadržaj zadovoljavajući. CAAN je poduzeo znatna nastojanja kako bi poboljšao sustav nadzora sigurnosti u Nepalu. Međutim, Komisija smatra da su potrebna znatna dodatna poboljšanja kako bi se uklonili postojeći sigurnosni nedostaci. Osim toga, Komisija napominje da je stopa nesreća i incidenata koji se moraju prijaviti u Nepalu još uvijek posebno visoka. Posljednja se nesreća dogodila 27. veljače 2019., kada se u istočnoj planinskoj regiji Taplejung u Nepalu srušio helikopter Eurocopter AS350 kojim je upravljao prijevoznik Air Dynasty. Prije nego što se razmotri bilo kakvo ukidanje važeće zabrane za sve prijevoznike registrirane u Nepalu, trebalo bi znatno smanjiti udio nesreća u Nepalu.

                     (75)

                     U skladu sa zajedničkim kriterijima utvrđenima u Prilogu Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Nepala.

            Zračni prijevoznici iz Rusije

                     (76)

                     Komisija, EASA i nadležna tijela država članica nastavili su pozorno pratiti sigurnosne rezultate zračnih prijevoznika certificiranih u Rusiji koji lete unutar Unije, među ostalim određivanjem pojedinih zračnih prijevoznika iz Rusije kao prioriteta za inspekcijske preglede na stajanci u skladu s Uredbom (EU) br. 965/2012.

                     (77)

                     Predstavnici Komisije, EASA-e i država članica sastali su se 22. ožujka 2019. s predstavnicima ruske Savezne agencije za zračni promet („FATA”) kako bi preispitali sigurnosne rezultate zračnih prijevoznika certificiranih u Rusiji na temelju izvješća o inspekcijskim pregledima na stajanci provedenima u razdoblju od 19. rujna 2018. do 22. ožujka 2019. i utvrdili u kojim bi slučajevima FATA trebala pojačati aktivnosti nadzora.

                     (78)

                     Tijekom tog sastanka Komisija je detaljnije preispitala rezultate pregleda na stajanci SAFA-e za jednog zračnog prijevoznika koji je certificiran u Rusiji i primila na znanje odluku FATA-e da svoju svjedodžbu AOC ograniči na domaće letove. S obzirom na velik broj zahtjeva za izdavanje odobrenja TCO za koje ga EASA nije izdala (19 slučajeva od 62 zahtjeva), Komisija je od FATA-e zatražila da preispita sigurnosne rezultate predmetnih zračnih prijevoznika prije sljedećeg sastanka Odbora za sigurnost zračnog prometa.

                     (79)

                     Na temelju trenutačno dostupnih informacija, uključujući one koje je FATA iznijela na sastanku 22. ožujka 2019., Komisija smatra da je u ovoj fazi FATA sposobna i voljna ukloniti sigurnosne nedostatke. Na temelju toga Komisija je zaključila da nije potrebno saslušanje ruskih zrakoplovnih tijela ni zračnih prijevoznika certificiranih u Rusiji pred Odborom za sigurnost zračnog prometa.

                     (80)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni uvrštenjem zračnih prijevoznika iz Rusije.

                     (81)

                     Države članice trebale bi nastaviti provjeravati poštuju li zračni prijevoznici iz Rusije relevantne međunarodne standarde sigurnosti njihovim određivanjem kao prioriteta za inspekcijske preglede na stajanci u skladu s Uredbom (EU) br. 965/2012.

                     (82)

                     Ako se tim inspekcijskim pregledima utvrdi da postoji neposredni sigurnosni rizik koji je posljedica neusklađenosti s međunarodnim standardima sigurnosti, Komisija može uvesti zabranu letenja za predmetne zračne prijevoznike certificirane u Rusiji i uvrstiti ih u Prilog A ili Prilog B Uredbi (EZ) br. 474/2006.

            Zračni prijevoznici iz Venezuele

                     (83)

                     Zračni prijevoznik Avior Airlines, certificiran u Venezueli, podnio je 6. ožujka 2017. zahtjev EASA-i za izdavanje odobrenja TCO. EASA je ocijenila taj zahtjev u skladu sa zahtjevima iz Uredbe (EU) br. 452/2014. EASA je 4. listopada 2017. iz sigurnosnih razloga odbila zahtjev prijevoznika Avior Airlines za izdavanje odobrenja TCO.

                     (84)

                     Komisija i Odbor za sigurnost zračnog prometa saslušali su 14. studenoga 2017. nadležno tijelo Instituto Nacional de Aeronáutica Civil („INAC”) i prijevoznika Avior Airlines u skladu s Uredbom (EZ) br. 2111/2005. Nakon tog saslušanja, Komisija je u studenome 2017. izmijenila popis zračnih prijevoznika na koje se primjenjivala zabrana letenja unutar Unije, a zračni prijevoznik Avior Airlines uvršten je u Prilog A Uredbi (EZ) br. 474/2006 (9).

                     (85)

                     Nakon tehničkog sastanka održanog 29. kolovoza 2018., u skladu s člankom 7. Uredbe (EZ) br. 2111/2005, INAC je 14. studenoga 2018. sudjelovao na saslušanju pred Odborom za sigurnost zračnog prometa. Iako su provedeni određeni elementi sustava nadzora i čine se dostatnima u smislu strukture, broja osoblja za nadzor, dokumentiranih postupaka i planiranih inspekcijskih pregleda, analiza dostupnih informacija pokazala je nekoliko nedosljednosti. Međutim, te nedosljednosti nisu bile takve naravi da bi se opravdalo uvrštenje svih zračnih prijevoznika iz Venezuele u Prilog A ili Prilog B Uredbi (EZ) br. 474/2006.

                     (86)

                     Venezuela stalno ažurira status svojih obveza nadzora. Komisija je 17. siječnja 2019. od INAC-a zatražila da dostavi informacije o trima venezuelskim zračnim prijevoznicima, Avior Airlines, Estelar Latinoamericana i Conviasa. Taj je zahtjev sadržavao sva izvješća o inspekcijskim pregledima u područjima operacija, plovidbenosti, izdavanja dozvola osoblju i medicinske aeronautike koje je INAC proveo tijekom 2017. i 2018. na tim zračnim prijevoznicima te sva izvješća o inspekcijskim pregledima organizacija za održavanje koje rade za bilo kojeg od ta tri venezuelska zračna prijevoznika. Sličan je zahtjev podnesen za centre za osposobljavanje. Osim toga, Komisija je zatražila sva izvješća o inspekcijskim pregledima na stajanci obavljenima na venezuelskim zračnim prijevoznicima, uključujući korektivne mjere i daljnje mjere koje je poduzeo INAC. INAC je pravodobno dostavio sve zatražene informacije koje će Komisija nastaviti analizirati te će prema potrebi zatražiti dodatne informacije.

                     (87)

                     Prema informacijama koje je INAC dostavio 1. travnja 2019.Avior Airlines dobio je potvrdu IOSA. EASA je obavijestila da Avior Airlines namjerava podnijeti novi zahtjev za izdavanje odobrenja TCO.

                     (88)

                     U skladu sa zajedničkim kriterijima utvrđenima u Prilogu Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Venezuele.

                     (89)

                     Države članice trebale bi nastaviti provjeravati poštuje li Venezuela relevantne međunarodne standarde sigurnosti određivanjem zračnih prijevoznika certificiranih u Venezueli kao prioriteta za inspekcijske preglede na stajanci u skladu s Uredbom (EU) br. 965/2012.

                     (90)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može poduzeti daljnje mjere u skladu s Uredbom (EZ) br. 2111/2005.

                     (91)

                     Člankom 8. stavkom 2. Uredbe (EZ) br. 2111/2005 prepoznaje se potreba za brzim, a prema potrebi i hitnim, donošenjem odluka s obzirom na moguće posljedice za sigurnost. Kako bi se zaštitili osjetljivi podaci i svele na minimum komercijalne posljedice, nužno je da se odluke povezane s ažuriranjem popisa zračnih prijevoznika na koje se primjenjuje zabrana letenja unutar Unije objave i stupe na snagu odmah nakon njihova donošenja.

                     (92)

                     Uredbu (EZ) br. 474/2006 trebalo bi stoga na odgovarajući način izmijeniti.

                     (93)

                     Mjere predviđene ovom Uredbom u skladu su s mišljenjem Odbora za sigurnost zračnog prometa osnovanog Uredbom (EZ) br. 2111/2005,

               DONIJELA JE OVU UREDBU:

            Članak 1.
            Uredba (EZ) br. 474/2006 mijenja se kako slijedi:

                        (1)

                        Prilog A zamjenjuje se tekstom iz Priloga I. ovoj Uredbi;

                        (2)

                        Prilog B zamjenjuje se tekstom iz Priloga II. ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. travnja 2019.

                  Za Komisiju,

                  u ime predsjednika,

               Violeta BULC

                  Članica Komisije

            (1)  SL L 344, 27.12.2005., str. 15.

            (2)  Uredba Komisije (EZ) br. 474/2006 od 22. ožujka 2006. o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća (SL L 84, 23.3.2006., str. 14.).

            (3)  Uredba (EZ) br. 2111/2005 Europskog parlamenta i Vijeća od 14. prosinca 2005., SL L 344, 27.12.2005., str. 15.

            (4)  Uredba Komisije (EZ) br. 473/2006 od 22. ožujka 2006. o utvrđivanju provedbenih pravila za popis Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća (SL L 84, 23.3.2006., str. 8.).

            (5)  Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka u vezi s letačkim operacijama u skladu s Uredbom (EZ) br. 216/2008 Europskog parlamenta i Vijeća (SL L 296, 25.10.2012., str. 1.).

            (6)  Provedbena uredba Komisije (EU) br. 619/2009 od 13. srpnja 2009. o izmjeni Uredbe (EZ) br. 474/2006 u pogledu popisa zračnih prijevoznika na koje se primjenjuje zabrana letenja unutar Unije (SL L 182, 15.7.2009., str. 4.).

            (7)  Provedbena uredba Komisije (EU) br. 1131/2008 od 14. studenoga 2008. o izmjeni Uredbe (EZ) br. 474/2006 u pogledu popisa zračnih prijevoznika na koje se primjenjuje zabrana letenja unutar Unije (SL L 306, 15.11.2008., str. 47.).

            (8)  Provedbena uredba Komisije (EU) 2018/871 od 14. lipnja 2018. o izmjeni Uredbe (EZ) br. 474/2006 u pogledu popisa zračnih prijevoznika za koje vrijedi zabrana letenja u Uniji ili za koje vrijede ograničenja letenja unutar Unije (SL L 152, 15.6.2018., str. 5.).

            (9)  Provedbena uredba Komisije (EU) 2017/2215 od 30. studenoga 2017. o izmjeni Uredbe (EZ) br. 474/2006 u pogledu popisa zračnih prijevoznika za koje vrijedi zabrana letenja ili za koje vrijede ograničenja letenja unutar Unije (SL L 318, 2.12.2017., str. 1.).

            PRILOG I.
            Prilog A Uredbi (EZ) br. 474/2006 zamjenjuje se sljedećim:

                     „PRILOG A

                        POPIS ZRAČNIH PRIJEVOZNIKA ZA KOJE VRIJEDI ZABRANA LETENJA U UNIJI, S IZNIMKAMA (1)

                                 Ime pravne osobe zračnog prijevoznika kako je navedeno u njegovu AOC-u (i njegovo poslovno ime, ako je različito)

                                 Broj svjedodžbe zračnog prijevoznika („AOC”) ili broj operativne licencije

                                 ICAO troslovna oznaka

                                 Država zračnog prijevoznika

                                    AVIOR AIRLINES

                                 ROI-RNR-011

                                 ROI

                                 Venezuela

                                    BLUE WING AIRLINES

                                 SRBWA-01/2002

                                 BWI

                                 Surinam

                                    IRAN ASEMAN AIRLINES

                                 FS-102

                                 IRC

                                 Islamska Republika Iran

                                    IRAQI AIRWAYS

                                 001

                                 IAW

                                 Irak

                                    MED-VIEW AIRLINE

                                 MVA/AOC/10-12/05

                                 MEV

                                 Nigerija

                                    AIR ZIMBABWE (PVT) LTD

                                 177/04

                                 AZW

                                 Zimbabve

                                    Svi zračni prijevoznici koje su certificirala afganistanska tijela nadležna za regulatorni nadzor, među ostalim

                                    Islamska Republika Afganistan

                                    ARIANA AFGHAN AIRLINES

                                 AOC 009

                                 AFG

                                 Islamska Republika Afganistan

                                    KAM AIR

                                 AOC 001

                                 KMF

                                 Islamska Republika Afganistan

                                    Svi zračni prijevoznici koje su certificirala angolska tijela nadležna za regulatorni nadzor, osim prijevoznika TAAG Angola Airlines i Heli Malongo, među ostalim

                                    Republika Angola

                                    AEROJET

                                 AO-008/11-07/17 TEJ

                                 TEJ

                                 Republika Angola

                                    GUICANGO

                                 AO-009/11-06/17 YYY

                                 Nepoznato

                                 Republika Angola

                                    AIR JET

                                 AO-006/11-08/18 MBC

                                 MBC

                                 Republika Angola

                                    BESTFLYA AIRCRAFT MANAGEMENT

                                 AO-015/15-06/17YYY

                                 Nepoznato

                                 Republika Angola

                                    HELIANG

                                 AO 007/11-08/18 YYY

                                 Nepoznato

                                 Republika Angola

                                    SJL

                                 AO-014/13-08/18YYY

                                 Nepoznato

                                 Republika Angola

                                    SONAIR

                                 AO-002/11-08/17 SOR

                                 SOR

                                 Republika Angola

                                    Svi zračni prijevoznici koje su certificirala tijela Republike Kongo nadležna za regulatorni nadzor, među ostalim

                                    Republika Kongo

                                    AERO SERVICE

                                 RAC06-002

                                 RSR

                                 Republika Kongo

                                    CANADIAN AIRWAYS CONGO

                                 RAC06-012

                                 Nepoznato

                                 Republika Kongo

                                    EMERAUDE

                                 RAC06-008

                                 Nepoznato

                                 Republika Kongo

                                    EQUAFLIGHT SERVICES

                                 RAC 06-003

                                 EKA

                                 Republika Kongo

                                    EQUAJET

                                 RAC06-007

                                 EKJ

                                 Republika Kongo

                                    EQUATORIAL CONGO AIRLINES S.A.

                                 RAC 06-014

                                 Nepoznato

                                 Republika Kongo

                                    MISTRAL AVIATION

                                 RAC06-011

                                 Nepoznato

                                 Republika Kongo

                                    TRANS AIR CONGO

                                 RAC 06-001

                                 TSG

                                 Republika Kongo

                                    Svi zračni prijevoznici koje su certificirala tijela Demokratske Republike Kongo (DRK) nadležna za regulatorni nadzor, među ostalim

                                    Demokratska Republika Kongo (DRK)

                                    AIR FAST CONGO

                                 409/CAB/MIN/TVC/0112/2011

                                 Nepoznato

                                 Demokratska Republika Kongo (DRK)

                                    AIR KASAI

                                 409/CAB/MIN/TVC/0053/2012

                                 Nepoznato

                                 Demokratska Republika Kongo (DRK)

                                    AIR KATANGA

                                 409/CAB/MIN/TVC/0056/2012

                                 Nepoznato

                                 Demokratska Republika Kongo (DRK)

                                    AIR TROPIQUES

                                 409/CAB/MIN/TVC/00625/2011

                                 Nepoznato

                                 Demokratska Republika Kongo (DRK)

                                    BLUE AIRLINES

                                 106/CAB/MIN/TVC/2012

                                 BUL

                                 Demokratska Republika Kongo (DRK)

                                    BLUE SKY

                                 409/CAB/MIN/TVC/0028/2012

                                 Nepoznato

                                 Demokratska Republika Kongo (DRK)

                                    BUSY BEE CONGO

                                 409/CAB/MIN/TVC/0064/2010

                                 Nepoznato

                                 Demokratska Republika Kongo (DRK)

                                    COMPAGNIE AFRICAINE D'AVIATION (CAA)

                                 409/CAB/MIN/TVC/0050/2012

                                 Nepoznato

                                 Demokratska Republika Kongo (DRK)

                                    CONGO AIRWAYS

                                 019/CAB/MIN/TVC/2015

                                 Nepoznato

                                 Demokratska Republika Kongo (DRK)

                                    DAKOTA SPRL

                                 409/CAB/MIN/TVC/071/2011

                                 Nepoznato

                                 Demokratska Republika Kongo (DRK)

                                    DOREN AIR CONGO

                                 102/CAB/MIN/TVC/2012

                                 Nepoznato

                                 Demokratska Republika Kongo (DRK)

                                    GOMAIR

                                 409/CAB/MIN/TVC/011/2010

                                 Nepoznato

                                 Demokratska Republika Kongo (DRK)

                                    KIN AVIA

                                 409/CAB/MIN/TVC/0059/2010

                                 Nepoznato

                                 Demokratska Republika Kongo (DRK)

                                    KORONGO AIRLINES

                                 409/CAB/MIN/TVC/001/2011

                                 KGO

                                 Demokratska Republika Kongo (DRK)

                                    MALU AVIATION

                                 098/CAB/MIN/TVC/2012

                                 Nepoznato

                                 Demokratska Republika Kongo (DRK)

                                    MANGO AIRLINES

                                 409/CAB/MIN/TVC/009/2011

                                 Nepoznato

                                 Demokratska Republika Kongo (DRK)

                                    SERVE AIR

                                 004/CAB/MIN/TVC/2015

                                 Nepoznato

                                 Demokratska Republika Kongo (DRK)

                                    SERVICES AIR

                                 103/CAB/MIN/TVC/2012

                                 Nepoznato

                                 Demokratska Republika Kongo (DRK)

                                    SWALA AVIATION

                                 409/CAB/MIN/TVC/0084/2010

                                 Nepoznato

                                 Demokratska Republika Kongo (DRK)

                                    TRANSAIR CARGO SERVICES

                                 409/CAB/MIN/TVC/073/2011

                                 Nepoznato

                                 Demokratska Republika Kongo (DRK)

                                    WILL AIRLIFT

                                 409/CAB/MIN/TVC/0247/2011

                                 Nepoznato

                                 Demokratska Republika Kongo (DRK)

                                    Svi zračni prijevoznici koje su certificirala džibutska tijela nadležna za regulatorni nadzor, među ostalim

                                    Džibuti

                                    DAALLO AIRLINES

                                 Nepoznato

                                 DAO

                                 Džibuti

                                    Svi zračni prijevoznici koje su certificirala tijela Ekvatorske Gvineje nadležna za regulatorni nadzor, među ostalim

                                    Ekvatorska Gvineja

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Ekvatorska Gvineja

                                    CRONOS AIRLINES

                                 2011/0004/MTTCT/DGAC/SOPS

                                 Nepoznato

                                 Ekvatorska Gvineja

                                    Svi zračni prijevoznici koje su certificirala eritrejska tijela nadležna za regulatorni nadzor, među ostalim

                                    Eritreja

                                    ERITREAN AIRLINES

                                 AOC br. 004

                                 ERT

                                 Eritreja

                                    NASAIR ERITREA

                                 AOC br. 005

                                 NAS

                                 Eritreja

                                    Svi zračni prijevoznici koje su certificirala tijela Gabonske Republike nadležna za regulatorni nadzor, osim prijevoznika Afrijet Business Service koji je uvršten u Prilog B, među ostalim

                                    Gabonska Republika

                                    NATIONALE REGIONALE TRANSPORT (N.R.T)

                                 008/MTAC/ANAC-G/DSA

                                 NRG

                                 Gabonska Republika

                                    SOLENTA AVIATION GABON

                                 006/MTAC/ANAC-G/DSA

                                 SVG

                                 Gabonska Republika

                                    TROPICAL AIR-GABON

                                 011/MTAC/ANAC-G/DSA

                                 Nepoznato

                                 Gabonska Republika

                                    Svi zračni prijevoznici koje su certificirala tijela Kirgiske Republike nadležna za regulatorni nadzor, među ostalim

                                    Kirgiska Republika

                                    AIR BISHKEK (nekadašnji EASTOK AVIA)

                                 15

                                 EAA

                                 Kirgiska Republika

                                    AIR MANAS

                                 17

                                 MBB

                                 Kirgiska Republika

                                    AVIA TRAFFIC COMPANY

                                 23

                                 AVJ

                                 Kirgiska Republika

                                    CENTRAL ASIAN AVIATION SERVICES (CAAS)

                                 13

                                 CBK

                                 Kirgiska Republika

                                    HELI SKY

                                 47

                                 HAC

                                 Kirgiska Republika

                                    AIR KYRGYZSTAN

                                 03

                                 LYN

                                 Kirgiska Republika

                                    MANAS AIRWAYS

                                 42

                                 BAM

                                 Kirgiska Republika

                                    S GROUP INTERNATIONAL (nekadašnji S GROUP AVIATION)

                                 45

                                 IND

                                 Kirgiska Republika

                                    SKY BISHKEK

                                 43

                                 BIS

                                 Kirgiska Republika

                                    SKY KG AIRLINES

                                 41

                                 KGK

                                 Kirgiska Republika

                                    SKY WAY AIR

                                 39

                                 SAB

                                 Kirgiska Republika

                                    TEZ JET

                                 46

                                 TEZ

                                 Kirgiska Republika

                                    VALOR AIR

                                 07

                                 VAC

                                 Kirgiska Republika

                                    Svi zračni prijevoznici koje su certificirala liberijska tijela nadležna za regulatorni nadzor

                                    Liberija

                                    Svi zračni prijevoznici koje su certificirala libijska tijela nadležna za regulatorni nadzor, među ostalim

                                    Libija

                                    AFRIQIYAH AIRWAYS

                                 007/01

                                 AAW

                                 Libija

                                    AIR LIBYA

                                 004/01

                                 TLR

                                 Libija

                                    BURAQ AIR

                                 002/01

                                 BRQ

                                 Libija

                                    GHADAMES AIR TRANSPORT

                                 012/05

                                 GHT

                                 Libija

                                    GLOBAL AVIATION AND SERVICES

                                 008/05

                                 GAK

                                 Libija

                                    LIBYAN AIRLINES

                                 001/01

                                 LAA

                                 Libija

                                    PETRO AIR

                                 025/08

                                 PEO

                                 Libija

                                    Svi zračni prijevoznici koje su certificirala moldavska tijela nadležna za regulatorni nadzor, uz iznimku prijevoznika Air Moldova, Fly One i Aerotranscargo, među ostalim

                                    Republika Moldova

                                    CA Î.M „TANDEM AERO” SRL

                                 MD005

                                 TDM

                                 Republika Moldova

                                    Î.M „VALAN ICC” SRL

                                 MD009

                                 VLN

                                 Republika Moldova

                                    CA „AIM AIR” SRL

                                 MD015

                                 AAM

                                 Republika Moldova

                                    CA „OSCAR JET” SRL

                                 MD017

                                 OSJ

                                 Republika Moldova

                                    CA „AIR STORK” SRL

                                 MD018

                                 MSB

                                 Republika Moldova

                                    Î M „MEGAVIATION” SRL

                                 MD019

                                 ARM

                                 Republika Moldova

                                    CA „PECOTOX-AIR” SRL

                                 MD020

                                 PXA

                                 Republika Moldova

                                    CA „TERRA AVIA” SRL

                                 MD022

                                 TVR

                                 Republika Moldova

                                    CA „FLY PRO” SRL

                                 MD023

                                 PVV

                                 Republika Moldova

                                    Svi zračni prijevoznici koje su certificirala nepalska tijela nadležna za regulatorni nadzor, među ostalim

                                    Republika Nepal

                                    AIR DYNASTY HELI. S.

                                 035/2001

                                 Nepoznato

                                 Republika Nepal

                                    AIR KASTHAMANDAP

                                 051/2009

                                 Nepoznato

                                 Republika Nepal

                                    BUDDHA AIR

                                 014/1996

                                 BHA

                                 Republika Nepal

                                    FISHTAIL AIR

                                 017/2001

                                 Nepoznato

                                 Republika Nepal

                                    GOMA AIR

                                 064/2010

                                 Nepoznato

                                 Republika Nepal

                                    HIMALAYA AIRLINES

                                 084/2015

                                 HIM

                                 Republika Nepal

                                    MAKALU AIR

                                 057 A/2009

                                 Nepoznato

                                 Republika Nepal

                                    MANANG AIR PVT LTD

                                 082/2014

                                 Nepoznato

                                 Republika Nepal

                                    MOUNTAIN HELICOPTERS

                                 055/2009

                                 Nepoznato

                                 Republika Nepal

                                    MUKTINATH AIRLINES

                                 081/2013

                                 Nepoznato

                                 Republika Nepal

                                    NEPAL AIRLINES CORPORATION

                                 003/2000

                                 RNA

                                 Republika Nepal

                                    SAURYA AIRLINES

                                 083/2014

                                 Nepoznato

                                 Republika Nepal

                                    SHREE AIRLINES

                                 030/2002

                                 SHA

                                 Republika Nepal

                                    SIMRIK AIR

                                 034/2000

                                 Nepoznato

                                 Republika Nepal

                                    SIMRIK AIRLINES

                                 052/2009

                                 RMK

                                 Republika Nepal

                                    SITA AIR

                                 033/2000

                                 Nepoznato

                                 Republika Nepal

                                    TARA AIR

                                 053/2009

                                 Nepoznato

                                 Republika Nepal

                                    YETI AIRLINES DOMESTIC

                                 037/2004

                                 NYT

                                 Republika Nepal

                                    Svi zračni prijevoznici koje su certificirala tijela Svetog Tome i Prinsipa nadležna za regulatorni nadzor, među ostalim

                                    Sveti Toma i Prinsipe

                                    AFRICA'S CONNECTION

                                 10/AOC/2008

                                 ACH

                                 Sveti Toma i Prinsipe

                                    STP AIRWAYS

                                 03/AOC/2006

                                 STP

                                 Sveti Toma i Prinsipe

                                    Svi zračni prijevoznici koje su certificirala tijela Sijere Leonea nadležna za regulatorni nadzor, među ostalim

                                    Sijera Leone

                                    AIR RUM, LTD

                                 Nepoznato

                                 RUM

                                 Sijera Leone

                                    DESTINY AIR SERVICES, LTD

                                 Nepoznato

                                 DTY

                                 Sijera Leone

                                    HEAVYLIFT CARGO

                                 Nepoznato

                                 Nepoznato

                                 Sijera Leone

                                    ORANGE AIR SIERRA LEONE LTD

                                 Nepoznato

                                 ORJ

                                 Sijera Leone

                                    PARAMOUNT AIRLINES, LTD

                                 Nepoznato

                                 PRR

                                 Sijera Leone

                                    SEVEN FOUR EIGHT AIR SERVICES LTD

                                 Nepoznato

                                 SVT

                                 Sijera Leone

                                    TEEBAH AIRWAYS

                                 Nepoznato

                                 Nepoznato

                                 Sijera Leone

                                    Svi zračni prijevoznici koje su certificirala sudanska tijela nadležna za regulatorni nadzor, među ostalim

                                    Republika Sudan

                                    ALFA AIRLINES SD

                                 54

                                 AAJ

                                 Republika Sudan

                                    BADR AIRLINES

                                 35

                                 BDR

                                 Republika Sudan

                                    BLUE BIRD AVIATION

                                 11

                                 BLB

                                 Republika Sudan

                                    ELDINDER AVIATION

                                 8

                                 DND

                                 Republika Sudan

                                    GREEN FLAG AVIATION

                                 17

                                 Nepoznato

                                 Republika Sudan

                                    HELEJETIC AIR

                                 57

                                 HJT

                                 Republika Sudan

                                    KATA AIR TRANSPORT

                                 9

                                 KTV

                                 Republika Sudan

                                    KUSH AVIATION CO.

                                 60

                                 KUH

                                 Republika Sudan

                                    NOVA AIRWAYS

                                 46

                                 NOV

                                 Republika Sudan

                                    SUDAN AIRWAYS CO.

                                 1

                                 SUD

                                 Republika Sudan

                                    SUN AIR

                                 51

                                 SNR

                                 Republika Sudan

                                    TARCO AIR

                                 56

                                 TRQ

                                 Republika Sudan

               ”

               (1)  Zračnim prijevoznicima navedenima u Prilogu A može se dopustiti ostvarenje prava prometovanja tako da od zračnog prijevoznika koji nema zabranu letenja zakupe zrakoplov s posadom, održavanjem i osiguranjem, uz uvjet da su zadovoljeni odgovarajući standardi sigurnosti.

            PRILOG II.
            Prilog B Uredbi (EZ) br. 474/2006 zamjenjuje se sljedećim:

                     „PRILOG B

                        POPIS ZRAČNIH PRIJEVOZNIKA ZA KOJE VRIJEDE OGRANIČENJA LETENJA UNUTAR UNIJE (1)

                                 Ime pravne osobe zračnog prijevoznika kako je navedeno u njegovu AOC-u (i njegovo poslovno ime, ako je različito)

                                 Broj svjedodžbe zračnog prijevoznika („AOC”)

                                 ICAO troslovna oznaka

                                 Država zračnog prijevoznika

                                 Tip zrakoplova za koji vrijede ograničenja

                                 Registarske oznake i, ako su poznati, tvornički serijski brojevi zrakoplova za koji vrijede ograničenja

                                 Država registracije

                                    AIR SERVICE COMORES

                                 06-819/TA-15/DGACM

                                 KMD

                                 Komori

                                 Cjelokupna flota, osim: LET 410 UVP.

                                 Cjelokupna flota, osim: D6-CAM (851336).

                                 Komori

                                    AFRIJET BUSINESS SERVICE
                                     (2)

                                 002/MTAC/ANAC-G/DSA

                                 ABS

                                 Gabonska Republika

                                 Cjelokupna flota, osim: dva zrakoplova tipa Falcon 50, dva zrakoplova tipa Falcon 900.

                                 Cjelokupna flota, osim: TR-LGV; TR-LGY; TR-AFJ; TR-AFR.

                                 Gabonska Republika

                                    IRAN AIR

                                 FS100

                                 IRA

                                 Islamska Republika Iran

                                 Svi zrakoplovi tipa Fokker F100 i tipa Boeing B747.

                                 Zrakoplovi tipa Fokker F100, kako je navedeno u AOC-u; zrakoplovi tipa Boeing B747, kako je navedeno u AOC-u.

                                 Islamska Republika Iran

                                    AIR KORYO

                                 GAC-AOC/KOR-01

                                 KOR

                                 Demokratska Narodna Republika Koreja

                                 Cjelokupna flota, osim: dva zrakoplova tipa TU-204.

                                 Cjelokupna flota, osim: P-632, P-633.

                                 Demokratska Narodna Republika Koreja

               ”

               (1)  Zračnim prijevoznicima navedenima u Prilogu B može se dopustiti ostvarenje prava prometovanja tako da od zračnog prijevoznika koji nema zabranu letenja zakupe zrakoplov s posadom, održavanjem i osiguranjem, uz uvjet da su zadovoljeni odgovarajući standardi sigurnosti.

               (2)  Prijevozniku Afrijet Business Service za tekuće je prometovanje u Europskoj uniji dopuštena upotreba samo ovdje navedenih zrakoplova.